Document ID: /roh_data/filtered/fineweb-2-filterrobots_roh.jsonl.gz/4161

Il manader da l'Uffizi da chatscha e pestga, Adrian Arquint, ha confermà da vulair introducir quest project sin livel chantunal. Sco emprim pass èn previsas singulas regiuns sco lieus da pilot. Per l’organisaziun preves'il chantun da collavurar, en prima lingia cun las societads da chatscha en las regiuns.
L’iniziativa da quest project vegn da la societad da chatscha secziun Tasna en Engiadina Bassa. En quella regiun han chattà ils chatschaders, cun ina drona sviluppada spezialmain per questa lavur, entaifer 3 emnas 46 ansiels-chavriel che han pudì vegnir salvads da las maschinas da segar.
RR novitads 17:00